I tråd med FNs bærekraftsmål skal tidlig død på grunn av ikke-smittsomme sykdommer reduseres med 30 % innen 2030. Hensikten med dette forskningskartet er å kartlegge omfanget av forskning om effekt av apper som blir brukt som selvhjelpsverktøy innen helse, samt å avdekke eventuelle kunnskapshull.
Et forskningskart oppsummerer, sorterer og synliggjør den tilgjengelige forskningen om en bred problemstilling, men sier ingenting om effekten av tiltakene som studeres.
Vi identifiserte totalt 12886 referanser, hvorav vi inkluderte og kodet 802.
Det finnes et bredt utvalg av randomiserte studier og systematiske oversikter om effekt av apper som selvhjelpsverktøy innen helse (n=802).
En stor andel av studiene var små, med mindre enn 99 deltakere.